section_heading: Marijini obroci Hrvatska
paragraph_text: Marijini obroci Hrvatske, zahvaljujući svojim donatorima i podupirateljima, imaju otvorene 23 školske kuhinje – sedam u Liberiji, jednu u Ekvadoru, četiri u Malaviju, pet u Beninu i šest u Zambiji. U njima se trenutno hrani oko 17.658 djece. Mnoga od te djece nisu mogla ići u školu jer su morala tražiti posao ili naći neki drugi način da se prehrane. Topli obrok za njih znači da mogu ne samo preživjeti, već i učiti, napredovati i zajedno sa svojim obiteljima imati nadu u bolju budućnost. Trenutno je 132 kune prosječna cijena za nahraniti jedno dijete u školi tijekom cijele godine.